— За той перыяд, што я кіраваў індыйскім пасольствам, мы дасягнулі двух найважнейшых вынікаў. Першае — гэта тое, што адбыўся трэці дзяржаўны візіт Прэзідэнта Рэспублікі Беларусь у Індыю. Другое — святкаванне 25-годдзя ўстанаўлення дыпламатычных адносін паміж нашымі краінамі. Я павінен сказаць, што той факт, што візіт Прэзідэнта Беларусі ў Індыю адбыўся менавіта ў год адзначэння гэтай даты, надаў дадатковыя пазітыўныя адценні нашым кантактам, новы кірунак намаганням па дыверсіфікацыі і пашырэнні двухбаковых адносін. Падобныя перагаворы на найвышэйшым узроўні, рэгулярны абмен візітамі надзвычай важныя для пашырэння беларуска-індыйскага супрацоўніцтва.